# Generalforsamling 12. marts 2015

Lolland-Falsters Lærerforening

**Resolution vedr. besparelser og afsked.**

Lolland og Guldborgsund kommuner har faldende elevtal.

Dette kan berettige til en vis nedgang i antallet af lærerstillinger.

Begge kommuner nedlægger dog – grundet besparelser – langt flere stillinger end elevtallet berettiger til.

Besparelserne kommer i en tid hvor kravene til skolens præstationer er stigende.

Afsked har store personlige omkostninger og er samtidig et betydeligt samfundsmæssigt resursetab, der mærkes på skolen, idet de tilbageværende kollegers arbejdsbyrde stiger.

Vi mener, at kommunerne skal investere i folkeskolen og ansætte det antal lærere, som det kræver at udføre folkeskolens opgaver med kvalitet og med tilfredshed for alle parter.

*Vedtaget på generalforsamling 12.3.15*